 Ozu mmadụ iteghete, tinyere ụmụ aka, bụ nke ndị ọlụ nchekwa butegoro nọgba aghara ahụ ebe agbara ọtụtụ ụlọ ọkụ notu obodo.  Gọọmenti Steeti Kaduna ekwuola na ụmụ afọ mmadụ iteghete atụfuela ndụ ha nọgba aghara ahụ dị nime obodo Nandu, nke dị na okpuru ọchịchị ime obodo Sanga nọnụ ụtụtụ ụbọchị Satọdee, abalị iri abụọ na isii nke ọnwa March. Nedemede nke Samuel Aruwan, bụ nnukwu onye na-enyere gọvanọ steeti ahụ ahụ nihe gbasara mgbasa ozi, wepụtara na Satọdee, katọrọ ogbugbu ahụ e gburu ndị mmadụ.Nasir El-Rufai, bụ gọvanọ Kaduna Steeti, kasiri ndị niile nke a metụrụ notu ụzọ ma ọ bụ ụzọ nke ọzọ obi ngwangwa ya na ndị ọlụ nchekwa kpasịrị ụbụbọ.Edemede bụzi nke kwuru na: Gọọmenti Steeti Kaduna enwetala ozi site naka ndị ọlụ nchekwa gbasara ọnwụ nke mmadụ iteghete naka ndị omekome, bụ ndị wakporo obodo Nandu nokpuru ọchịchị ime obodo Sanga nọnụ ụtụtụ taa.Site na ịgba mbọ na njikọ aka ọnụ ha, ndị ọlụ nchekwa ebutela ozu mmadụ iteghete, nke gụnyere ụmụ aka. Ndị omekome a gbara ọtụtụ ụlọ ọkụ nobodo ahụ. Gọọmenti Kaduna nọrọziri wee kagbuo kpamkpam ya bu àgwà nke lara ndụ ụmụ afọ steeti ahụ niyi ma rịọkwaa obodo dị iche iche ka ha mụrụ anya ka azụ ịhụ na ha nọchibidoro ndị na-achọghị udo.Aka na-achị steeti ahụ, nọrọziri naha steeti ahụ na ụmụ afọ Kaduna, tie ezinaụlọ niile nke a metụtara aka nobi ma rịọkwaa ka mkpụrụ obi ndị niile nwụrụ anwụ zuo ike nudo.Gọọmenti, ndị ọlụ nchekwa, ndị isi obodo na ụlọ okpukpere dị iche iche ga na-agba mbọ ịlụsi ọlụ ike iji were hụ na udo were ọnọdụ na Steeti ahụ. Noge iri ụjụ a, kanyi bịakọta ọnụ were buo agha megide atụmatụ niile nke ndị achọghị ọdịmma na ọganihu nke mmadụ na ibe ya.Ọgbaaghara alaana ndụ ọtụtụ niyi ma merụọ ndị ọzọ ahụ, mebie ụzọ obibi ọtụtụ ndị, tinye égwù na ihe iri ụjụ nobi ndị mmadụ. Anyị ga-emeri nke a site na ịsọpụrụ ibe anyị, idozi esemokwu dị netiti anyị na ị kọrọ ndị ọ dị naka gbasara ọnọdụ anyị na-enyo enyo ma ọ bụ nke na-adịchaghị mma. Ajọ ihe agaghị enwelata mmeri nebe ọdịmma mmadụ na ibe ya dị.Ndị ọlụ nchekwa bụzi ndị ahụrụ ka ha na-akparaghị na mpaghara ahụ iji hụ na udo chighatara azụ nobodo ahụ. 